OzLabs/hebrew-wiki-articles huggingface dataset:
קו M של הרכבת התחתית של ניו יורק

קו M או בשמו המלא קו מאסף השדרה השישית (באנגלית: Queens Boulevard/Sixth Avenue Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כתום ופועלות בו 36 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ובקווינס אותם הוא חוצה במסלולו. הקו הוא הקו היחיד במערכת הנוסע במסלול מעגלי. אומנם הוא אינו מתחבר בקצוות אבל תחנתו הסופית סמוכה מאוד לתחנת המוצא.

== מסלול הקו ==
הקו מתחיל את מסלולו בצפון ג'מייקה שבמזרח קווינס. הקו נוסע במסלול ישר לכיוון מנהטן שבמערב במסלול משותף עם קווים רבים נוספים. אל מנהטן נכנס הקו דרך מנהרה החוצה את נהר איסט ומיד לאחר מכן פונה דרומה. בסמוך למנהטן תחתית פונה הקו שוב לכיוון קווינס שבמזרח ונכנס אל הרובע דרך גשר ויליאמסבורג. בקווינס נפרד הקו משאר הקווים ונוסע במסלול ייחודי לכיוון צפון-מזרח. תחנתו הסופית של הקו היא במידל וילג' שבצפון קווינס, בסמוך מאוד לתחנת המוצא.

== קישורים חיצוניים ==

קטגוריה:ניו יורק: קווי רכבת תחתית
נורוז (ראפר)

אור יעקב נורוזי (נולד ב-8 בספטמבר 1999) המוכר בשם הבמה נורוז (לעיתים כדי ג'יי פנחס), הוא ראפר, פזמונאי, מפיק מוזיקלי ושחקן ישראלי.

== ביוגרפיה ==
נורוזי נולד בבת ים למשפחה ממוצא פרסי, ובגיל שש עבר עם משפחתו להרצליה, שם גדל והתחנך.

=== קריירה ===
נורוז העלה לאתר יוטיוב את שירו הראשון, "ס.ע.מ.כ", ב-15 במרץ 2016, כשהיה בן 16.

ב-4 באפריל 2017 הוציא את אלבום הבכורה שלו, "ק.ק.י" (ראשי תיבות של "קשקוש קרימינלי יצירתי"). באלבום מתארחים לוקץ', מיכאל סוויסה, דאוד מהשטחים ונוה צור.

ב-25 ביוני 2017 הוציא את השיר "לואי וי" בשיתוף דאוד מהשטחים ויאנג הפנר. השיר הוא חלק מהמיקסטייפ המשותף של נורוז ודאוד מהשטחים, "קושי Vol. 1". ב-9 בנובמבר 2017 יצא המיקסטייפ.

ב-27 בנובמבר 2017 הוציא מיני-אלבום משותף עם הראפר לוקי, שכלל בתוכו שלושה שירים, "קיפוד" בהשתתפות אורי שוחט, "מי אתה" ו-"300". ב-10 באפריל 2018 הוציא את הסינגל "מבסוטון". ב-23 ביוני של אותה שנה התארח בשירו של דודו פארוק ״אחותך״. ב-23 באוקטובר של אותה שנה, הוציא את הסינגל "לופ". בקליפ של השיר התארח המנחה הישראלי דני רופ. ב-11 בדצמבר של אותה שנה, הוציא את הסינגל "איי איי איי" בשיתוף הראפר הישראלי בוי אצ'י.

ב-24 במרץ 2019 הוציא אלבום משותף עם המפיק המוזיקלי אורי שוחט בשם "אבוד". את כל האלבום הפיק שוחט.

ביולי 2019 החל נורוז להנחות בסדרה "הקומה האחרונה" בערוץ TeenNick.

ב-24 בספטמבר 2019 הוציא את השיר "מרגיש נפלא" בשיתוף פעולה עם בוי אצ'י. השיר זכה להצלחה רבה ברשת החברתית טיקטוק ונכלל במיני-אלבום המשותף של נורוז ובוי אצ'י שיצא לאור ב-2020 הנושא את אותו השם.

ב-7 בנובמבר 2019 יצא השיר "חפץ חשוד" של אורי שוחט בו השתתף לצד מיכאל סוויסה.

בדצמבר 2019 התארח באלבומו השלישי של הראפר טונה, "ועכשיו לחלק האינטרגלקטי", בשיר "קלאנג", לצידו של מיכאל סוויסה.

ביוני 2020 החל להצטלם לעונה החמישית של הסדרה "כפולה", בכיכובה של נועה קירל. עוד באותה השנה, עלתה לשידור העונה השנייה של הסדרה "הקומה האחרונה" בערוץ TeenNick, אותה מנחה. באוקטובר, הוכרז כי הועמד יחד עם בוי אצ'י לייצג את ישראל בטקס פרסי המוזיקה של MTV אירופה. בנובמבר, הוציא את האלבום "תמונה".

ב-12 בדצמבר הוציא את אלבומו "מרגיש מוגזם", שהופק על ידי טהר שפי, בן בליעל, בוי אצ'י ואורי שוחט. בהמשך, הוציא עם שחר סאול ואגם בוחבוט את "דובשנייה".

ב-2022 הוציא את השיר "משוגעת" עם גל אדם והופק על ידי טריאנגל, השיר הוביל במקום הראשון במצעדים. באותה השנה היה שותף להוצאת השיר "ברוך הבא לבלאגן" עם הראל סקעת ודולי ופן

== דיסקוגרפיה ==
=== אלבומי אולפן ===
*2019: אבוד <small>(יחד עם אורי שוחט)</small>
* 2020: תמונה
*2021: מרגיש מוגזם

=== מיקסטייפים ===
* 2017: ק.ק.י
* 2017: קושי, Vol. 1 <small>(יחד עם דאווד מהשטחים)</small>

=== מיני-אלבומים ===
* Noroz X Luqi :2017 <small>(יחד עם לוקי)</small>
* 2020: מרגיש נפלא <small>(יחד עם בוי אצ'י)</small>

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!פרויקט
|-
| rowspan="2" |2022
| rowspan="2" |פרסי נבחרי השנה של פרוגי
|זמר השנה
|נורוז
|
|-
|שיר השנה
|"דובשנייה"
|
|}

== קישורים חיצוניים ==

* 
* 

== הערות שוליים ==

קטגוריה:ראפרים ישראלים
קטגוריה:ראפרים יהודים
קטגוריה:זמרים-יוצרים יהודים
קטגוריה:זמרים ישראלים
קטגוריה:אמנים ישראלים הידועים בשם במה
קטגוריה:מפיקים מוזיקליים ישראלים
קטגוריה:שחקני קולנוע וטלוויזיה ישראלים
קטגוריה:מפיקי היפ הופ ישראלים
קטגוריה:בוגרי תיכון חדש הרצליה
קטגוריה:ישראלים שנולדו ב-1999
גביעונית נאכלת

גביעונית נאכלת (שם מדעי: Cantharellus cibarius) הוא מין של פטריה ממשפחת הגבעוניתיים (Cantharellaceae). הפטריה קרויה גם שנטרל מוזהבת ומצויה במיוחד באירופה.

היא אחת מפטריות הבר הנאכלות הפופולריות ביותר, שייכת למשפחת הגבעוניתיים המתאפיינים בגופי רבייה דמויי משפך, בעלי גוף בשרני, וקפלים דמויי זימים המצויים לכל אורך גוף הרבייה. אין במשפחה מינים רעילים, אמנם רק חלקם נחשבים טובים למאכל וטעימים.

גביעונית נאכלת, ומשפחת הגבעוניתיים בכללה קיבלה את שמה העברי אודות לצורתה המזכירה גביע. כמו כן גם שמה הלועזי, שנטרל או קנטרל הגיעה מהמילה היוונית קנט'רוס (אנ') שמשמעותה גביע.

== תיאור ותפוצה ==
כל גוף הפטריה בצבע צהוב, בגוונים שונים תלוי בקרקע ובלחות. בשרה בצבע קרם-צהבהב. מעין רכסי דפים הנראים כזימים משתרעים לכל אורך גוף הפטריה - מהבסיס עד לכובע. ריחה מתקתק ופירותי וטעמה פיקנטי במעט. קיימים מינים רבים הדומים לה בצורתה, מעט מהם אכילים עם סיכון קל לכאבי בטן (Hygrophoropsis aurantiaca לדוגמה) רובם לא ולכן יש לנקוט באמצעי זהירות בזמן הליקוט.

תפוצת הפטריה בעולם רחבה והיא נמצאת בחלקים נרחבים באירואסיה, צפון ומרכז אמריקה ואפריקה. הפטריה נוטה לגדול ביערות מחט, ביערות ליבנה הרריים ולעיתים ביערות אשור. בישראל נחשבת נדירה וידועה בעיקר בין עצי אלון מצוי בצפון.

בצפון אירופה מופיעה לרוב בין החודשים יולי לאוקטובר.

ייתכן שהפטריה מכילה חומר קוטל חרקים, ואכן הפטריה על פי רוב נקייה מחרקים, רימות ומזיקים שונים.

== כמאכל ==
הפטריה נחשבת לטעימה ולנחשקת בקרב חובבי פטריות, גביעונית נאכלת עשירה בוויטמינים ומינרלים ובעיקר בוויטמין C ואשלגן. הפטריה נחשבת למקור טוב במיוחד לוויטמין D. רוב הטעם העשיר והמורכב של הפטריה מתגלה בבישול ולכן לא נהוג לאכול אותה חיה. רוב תרכובות הגביעונית מסיסות בשומן ולכן נוהגים לטגן את הפטריה בשמן, חמאה או שמנת. הפטריה מומלצת גם לשימוש במתכוני רטבים מבוססים אלכוהול כדוגמת יין, והיא פופולרית במיוחד במתכוני רטבים ומרקים.
ממוזער
בדרך כלל הפטריה נמכרת בשוק לאחר תהליך ייבוש. תהליך ייבוש הפטריה הוא פשוט למדי ולא פוגע בטעמה. ניתן גם לכתוש את הפטריה היבשה לאבקה ולהשתמש בה לתיבול מרקים ורטבים.

==ראו גם==
* פטריות צ'נטרל

==קישורים חיצוניים==

* 

==הערות שוליים==

קטגוריה:פטריות בסיסה
קטגוריה:פטריות שתוארו ב-1821
קטגוריה:ארץ ישראל: פטריות
קטגוריה:פטריות מאכל
זהבה פדנס

זהבה פדנס (נולדה ב-12 בדצמבר 1954) היא רקדנית וכוריאוגרפית ישראלית, זוכת המקום השלישי בגוט טאלנט ישראל.

== ביוגרפיה ==
זהבה פדנס נולדה וגדלה בקריית אתא. פדנס היא רקדנית, עובדת סוציאלית בהכשרתה, וגרפולוגית. נכת פוליו מגיל שנה וחצי.

למדה בבית הספר התיכון "רוגוזין" בקריית אתא. לאחר סיום לימודי התיכון, שימשה אזרחית עובדת צה"ל בבית הספר הטכני של חיל האוויר בחיפה.

פדנס בעלת תואר ראשון בעבודה סוציאלית, ובוגרת לימודי תרפיה באמנות באוניברסיטת חיפה. למדה גרפולוגיה במכללה למינהל בחיפה ובבית הספר של אילון בן יוסף.

פדנס היא עובדת סוציאלית בהכשרתה ועבדה במקצוע במשך שנים רבות. במסגרת תפקידה עבדה בתחום בריאות הנפש ושיקום עם אוכלוסיות שונות: נוער במצוקה, משפחות בסיכון, אנשים אשר נדרשו לשרותי משרד הרווחה ועוד. פדנס הייתה נציגת ציבור בוועדות ערר במשרד הרווחה, ועבדה בעמותות לאימוץ ילדים מחו"ל.

במהלך חייה עסקה בספורט תחרותי ובין היתר שיחקה טניס שולחן, כדורסל, טניס שדה והשתתפה בתחרויות שונות בארץ ובעולם. בתחום טניס שדה דורגה שנייה בישראל ונשלחה על ידי התאחדות הספורט להשתתף בטורנירים שונים ברחבי העולם: אוסטרליה, אירופה, ארצות הברית ועוד.

=== ריקוד ===
כשהייתה פדנס בת 48 החליטה לחבור לאורן בראיר, רקדן וכוריאוגרף, שגדל להורים נכים כתוצאה מפוליו בילדות. ביחד יצרו את הצמד "רק לגעת", המשלב אלמנטים שונים ממחול מודרני. בראיר הוא גם מורה לריקוד ולימד את פדנס טכניקות שונות.

פדנס השתתפה כרקדנית ולמדה בקרקס הישראלי סנדסיאל, מרכז תרבות בינלאומי לתיאטרון מחול וקרקס מודרני בפארק יקום. כמו כן למדה בוטו (סגנון מחול יפני) בסטודיו של תמר בורר, למדה מחול משולב בסטודיו של להקת ורטיגו בנתיב הל"ה, למדה בתיאטרון עכו במסגרת פרויקט "דיוקן האמן היוצר", והעלתה במסגרת זו את היצירה "גרוטאה" (יצירה המשלבת תנועה עם טקסט, ומיועדת לתלמידי חטיבות ביניים ותיכון במסגרת סל תרבות ארצי של משרד החינוך). היצירה גרוטאה הועלתה בשנת 2019 במסגרת פסטיבל אינטימדאנס ICON של תיאטרון תמונע.

פדנס מתגוררת בחיפה, אמא לשניים וסבתא לשישה נכדים.

== קישורים חיצוניים ==

* [https://www.youtube.com/watch?v=YzIY5hWwZ8Q גולדן באזר של השראה: האודישן המלא של אורן וזהבה], ערוץ היוטיוב של רשת 13, גוט טאלנט ישראל, עונה 2, פרק 8
* [https://www.youtube.com/watch?v=VX53ffOR4DI אורן וזהבה בפרק הגמר], רשת 13, גוט טאלנט ישראל, עונה 2, פרק 8
* [https://www.aisrael.org/?CategoryID=1003&ArticleID=31291 זהבה פדנס] באתר נגישות ישראל
* [https://www.mako.co.il/ambatia-main/Video-8a03f9d6327c811004.htm ריקוד על גלגלים - האודישן של זהבה פדנס], נולד לרקוד, 2006
* [https://www.youtube.com/watch?v=hkECph227dY את חרותי, זהבה ואורן בריקוד בטקס גלגל הזהב 2016], האירוע המרכזי למופעי כיסאות גלגלים בהרצליה
* [https://www.youtube.com/channel/UCVpJVj8HHrX3E7ud7QCfb1A הצמד רק לגעת], ערוץ היוטיוב הרשמי
* [https://www.facebook.com/רק-לגעת-Just-touch-אורן-וזהבה-240636003136516/ הצמד רק לגעת], עמוד הפייסבוק הרשמי

== הערות שוליים ==

קטגוריה:רקדניות ישראליות
קטגוריה:משתתפי גוט טאלנט ישראל
קטגוריה:בוגרי תיכון רוגוזין, קריית אתא
קטגוריה:בוגרי אוניברסיטת חיפה
קטגוריה:בוגרות אוניברסיטת חיפה
קטגוריה:קריית אתא: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
המנון אנגווילה

אלוהים, ברך את אנגווילה (באנגלית: God Bless Anguilla) הוא ההמנון הלאומי של הטריטוריה הבריטית אנגווילה, ההמנון נחשב להמנון המקומי הרשמי, בעוד שההמנון הלאומי הרשמי הוא אלוהים נצור את המלך.

== מילים ==
{| cellpadding="5""

!
תרגום לעברית 
!
אנגלית 
|-
| <poem>אלוהים ברך את אנגווילה
טפחה ושמרה
 אצילה ויהירה.
 היא עומדת במרכז הים
 הו, ארץ השמחה
 מקלט שאנו נעשה
 חיינו ואהבתנו
 אנו נותנים לך.

עם לב ונשמה
 נבנה אומה
 גאה, חזקה וחופשייה
 נאהבה ונחזיקה
 יקרה לליבנו לנצח 
 תן לאמת ולצדק
 להיות דגלנו.
 כך תמיד נצעד (חזרה על שלוש השורות האחרונות)

 אדירה נעשה אותה
 הלוואי לאורך תשגשג
 אלוהים ברך את מנהיגיה
 בחכמה וחסד
 לו תהילה וכבוד
 יהיו בה
 איתנה היא תעמוד
 לכל גילאיה.</poem>
| dir="ltr" | <poem>God bless Anguilla
Nurture and keep her
Noble and beauteous
 She stands midst the sea
 Oh land of the happy
 A haven we'll make thee
 Our lives and love
 We give unto thee

With heart and soul
 We'll build a nation
 Proud, strong and free
 We'll love her hold her
 Dear to our hearts for eternity
 Let truth and right
 our banner be
 We'll march ever on (last three lines x2)

Mighty we'll make her
 Long may she prosper
 God grant her leaders
 wisdom and grace
 May glory and honour
 Ever attend her
 Firm shall she stand
 Throughout every age</poem>
|}

== קישורים חיצוניים ==

* [http://www.gov.ai/national_song.php ההמנון הלאומי באתר הממשלה] 
* [http://www.nationalanthems.info/ai.htm ההמנון באתר Nationalanthems.info]

קטגוריה:אנגווילה
אנגווילה
Bedtime Story

"Bedtime Story" (בעברית: "סִפּוּר לִפְנֵי הַשִּׁינָה") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן השישי שלה, Bedtime Stories. השיר יצא כסינגל השלישי מהאלבום ב-13 בפברואר 1995, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום הרביעי במצעד הסינגלים הבריטי, וה-42 במצעד הבילבורד הוט 100.

== רקע וכתיבה ==
השיר נכתב על ידי ביורק ביחד עם נלי הופר ומריוס דה פריס, והופק על ידי מדונה והופר. שיר זה הוא אחד משיריה הבודדים בקריירה של מדונה בו לא השתתפה בכתיבתו. "Bedtime Story" הוא שיר בסגנון האלקטרוני, אשר מאפיין שירים נוספים מתוך האלבום. הווידאו קליפ שלו הוא הרביעי היקר ביותר בכל הזמנים.

עם השיר הופיעה מדונה פעם אחת בלבד במהלך הקריירה שלה.

== ביקורות ==
כלפי השיר הופנו שבחים רבים וביקורות חיוביות מטעם מבקרי המוזיקה. סטיבן תומאס ארלוויין מ-AllMusic כתב שהשיר הוא "אחד מהשירים הטובים ביותר באלבום" והוסיף כי "השיר עובד לאט-לאט, עד שהלחנים שלו נכנסים אל התת-המודע של המאזין, בדיוק כמו פעימות של בס".<ref></ref>

סאל צ'ינקוומני מ-Slant Magazine שיבח את השיר בטענה שיש לו "פוטנציאל שלא מומש" וכי הוא "יכול היה להיות ה-"Vogue" הבא".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1995
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי ביורק
קטגוריה:שירים שנכתבו על ידי מריוס דה פריס
קטגוריה:שירים שנכתבו על ידי נלי הופר
קטגוריה:שירים שהופקו על ידי מדונה
קטגוריה:שירים שהופקו על ידי נלי הופר
קטגוריה:וידאו קליפים שבוימו על ידי מארק רומנק
קטגוריה:וידאו קליפים שצולמו בארצות הברית
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
דיוגו ורדשקה

דיוגו סוזה ורדשקה (בפורטוגזית: Diogo Sousa Verdasca; נולד ב-26 באוקטובר 1996) הוא כדורגלן פורטוגזי המשחק בעמדת הבלם בקבוצה הפולנית מיראנדס.

==קריירה==
ורדשקה החל את קריירת המשחק שלו במחלקות הנוער השונות של פורטו, וב-9 באוגוסט 2015 ערך את הופעת הבכורה שלו במדי פורטו ב' בהפסד קבוצתו 1–2 לפורטימוננסה מהליגה הפורטוגלית השנייה. הוא הבקיע פעמיים בעונת 2015/2016 וסייע לקבוצתו לסיים במקום הראשון בליגה, אך הקבוצה לא הייתה רשאית לעלות לליגת העל הפורטוגלית מפני שבה משחקת קבוצת האם שלה, פורטו.

בפברואר 2016, בעודו בן 19 בלבד, זומן לראשונה לסגל הקבוצה הראשונה למשחק הליגה האירופית בו הפסידה קבוצתו 0–2 לבורוסיה דורטמונד, אך לא שיחק.

ב-17 ביולי 2017 חתם לשלוש שנים בריאל סרגוסה מהליגה הספרדית השנייה. הוא כבש את שער הבכורה שלו ב-8 בספטמבר 2018, בניצחון קבוצתו 4–0 על ריאל אוביידו.

ב-21 באוגוסט 2019 חתם לשנתיים בבית"ר ירושלים עם אופציה לעונה נוספת, תמורת כ-300 אלף יורו. ב-1 בספטמבר 2019 ערך את הופעת הבכורה שלו בליגה, בהפסד קבוצתו 1–2 להפועל רעננה. ב-6 באוקטובר 2020 שוחרר מהסגל של בית"ר ירושלים.

ביוני 2021 חתם ורדשקה בקבוצת שלונסק ורוצלב מליגת העל הפולנית.

ב-27 ביולי 2023 חתם במיראנדס מהליגה הספרדית השנייה.
== תארים ==
;בית"ר ירושלים
* גביע הטוטו (1): 2019/2020

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:פורטו: כדורגלנים
קטגוריה:כדורגלני פורטו
קטגוריה:כדורגלני ריאל סרגוסה
קטגוריה:כדורגלני בית"ר ירושלים
קטגוריה:כדורגלני שלונסק ורוצלב
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:ספורטאים פורטוגזים בפולין
קטגוריה:פורטוגזים שנולדו ב-1996
Fuck It Up

Fuck It Up הוא סינגל שהוקלט על ידי הזמרת-יוצרת האוסטרלית איגי אזליה, ביחד עם הראפרית קאש דול, מתוך אלבומה השני, In My Defense. השיר יצא לאור ב-19 ביולי 2019, כסינגל השלישי מתוך האלבום.

== רקע וכתיבה ==
השיר בדומה לשאר שירי של אזליה, נכתב על ידה ביחד עם קאש דול והופק על ידי ג'יי. וייט דיד איט שהפיק עבורה את "Sally Walker" ו-"Started". השיר יצא לאור כסינגל בסמוך לצאתו הרשמית של האלבום.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של איגי אזליה ב-19 ביולי 2019, בסמוך לצאתו של השיר כסינגל.<ref></ref> בתחילת הקליפ, ניתן לראות את אזליה יושבת מאחורי עמדת קבלה, ואת קאש דול נכנסת ומפתחת עמה שיחה.

בפחות משעה הצליח קליפ השיר לצבור למעלה מחצי מיליון צפיות. נכון לאוקטובר 2019, מונה הצפיות שלו עומד על כ-32 מיליון צפיות.

== מיקומי שיא ==

== קישורים חיצוניים ==

==הערות שוליים==

קטגוריה:סינגלים מ-2019
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירי היפ הופ
קו Q של הרכבת התחתית של ניו יורק

קו Q או בשמו המלא קו מהיר ברודוויי (באנגלית: Q Broadway Express) הוא קו רכבת תחתית באגף B של הרכבת התחתית של ניו יורק סמל המסלול של הקו הוא בצבע צהוב ופועלות בו 30, הקו קרוי קו מהיר שכן הוא מדלג על תחנות רבות במנהטן במטרה לאפשר הגעה מהירה לנקודות המרכזיות באי.

== מסלול הקו ==
הקו מתחיל את מסלולו במרכז מנהטן בסמוך לכיכר טיימס. במסלול משותף עם קווים רבים נוספים יורד הקו לכיוון מנהטן תחתית תוך שהוא מדלג על תחנות רבות והופך למהיר. אל ברוקלין הוא נכנס דרך גשר ויליאמסבורג וחוצה את ברוקלין במסלול אלכסוני לכיוון דרום. תחנתו הסופית של הקו היא בקוני איילנד שבדרום ברוקלין.

== קישורים חיצוניים ==

קטגוריה:ניו יורק: קווי רכבת תחתית
Think About Us

Think About Us (בעברית: תחשוב עלינו) הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר האמריקאי טיי דולה סיין. השיר יצא לאור ב-25 בינואר 2019, כסינגל השני מתוך האלבום, על ידי חברת התקליטים סייקו מיוזיק.

השיר הגיע למקום ה-22 במצעד הסינגלים הבריטי.

== רקע וכתיבה ==
במקור, יצא השיר כשיר סולו, אותו שרו ליטל מיקס לבדן. כאשר יצא השיר כסינגל השני מתוך האלבום, הוחלט לארח בגרסה מחודשת שלו את טיי דולה סיין. גרסתו המקורית של האלבום לא כוללת בתוכה את טיי דולה סיין.

בסמוך לצאתו על השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של ליטל מיקס ב-15 בפברואר 2019, כמה שבועות לאחר צאתו כסינגל. הקליפ מכיל בתוכו את טיי דולה סיין. בנוסף לכך, בוים הקליפ על ידי ברדלי ופאבלו.

נכון ליולי 2019, מונה הצפיות של הקליפ עומד על כ-35 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|כסף
|268,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 בינואר 2019
|הזרמת מוזיקה • הורדה דיגיטלית
|סייקו
|
|-
!איטליה
|22 בפברואר 2019
|רדיו להיטים עכשוויים
|סייקו
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ליטל מיקס
קטגוריה:שירי טיי דולה סיין
קטגוריה:שירים באנגלית
קטגוריה:שירי זהב בממלכה המאוחדת
קטגוריה:סינגלים בהוצאת סייקו מיוזיק
Woman Like Me

"Woman Like Me" (בעברית: אישה כמוני) הוא סינגל שהוקלט על ידי להקת הפופ הבריטית ליטל מיקס, ביחד עם הראפרית ניקי מינאז', מתוך האלבום, LM5. השיר יצא לאור ב-12 באוקטובר 2018, כסינגל הראשון והפותח מתוך האלבום, על ידי חברת התקליטים סייקו מיוזיק.

השיר הגיע למקום השני במצעד הסינגלים הבריטי.

== רקע וכתיבה ==
השיר נכתב על ידי כל חברות הלהקה, ביחד עם ניקי מינאז', אד שירן ופזמונאים נוספים. השיר זכה בפרסי המוזיקה הבריטית בקטגוריית "הקליפ הבריטי של השנה", ובפרס ה-Global Awards בקטגוריית "שיר השנה".

בסמוך לצאתו על השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של ליטל מיקס ב-,26 באוקטובר 2018 כמה ימים לאחר צאתו כסינגל. על הקליפ אמרה חברת הלהקה לי-אן פינוק כי: "זהו אחד מהקליפים שהיה הכי כיף לצלם אותם".

נכון ליולי 2019, מונה הצפיות של הקליפ עומד על כ-200 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ברזיל (Pro-Música Brasil)
|פלטינה
|40,000
|-
!בריטניה (BPI)
|פלטינה
|600,000<small></small>
|-
!קנדה (Music Canada)
|זהב
|40,000
|-
!פולין (ZPAV)
|זהב
|10,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|12 באוקטובר 2018
|הזרמת מוזיקה • הורדה דיגיטלית
|סייקו
|
|-
!איטליה
|26 באוקטובר 2018
|רדיו להיטים עכשוויים
|סייקו
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ליטל מיקס
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:זוכי פרס המוזיקה הבריטית
קטגוריה:שירי יהלום בברזיל
הירוקי אבה

הירוקי אבה (ביפנית: 安部 裕葵; נולד ב-28 בינואר 1999) הוא כדורגלן יפני המשחק בעמדת הקיצוני באורווה רד דיימונדס מהליגה היפנית.

==קריירה==
אבה ערך את הופעת הבכורה שלו בקאשימה אנטלרס ב-1 באפריל 2017, וב-21 ביוני 2017 כבש את שער הבכורה שלו בקבוצה. באותה עונה זכה עם הקבוצה בגביע הסופר קאפ היפני. ב-2018 זכה עם הקבוצה בליגת האלופות האסיאתית.

ב-12 ביולי 2019 חתם לארבע עונות בברצלונה אתלטיק תמורת 1.1 מיליון אירו, עם סעיף יציאה של 40 מיליון אירו, והסכום יגדל ל-100 מיליון אירו אם השחקן יעבור לקבוצה הראשונה של ברצלונה.

===קריירת נבחרות===
אבה שיחק בכל נבחרות יפן הצעירות. ב-24 במאי 2019 זומן לראשונה לסגל הנבחרת הבוגרת לקראת משחקי קופה אמריקה 2019. הוא ערך את הופעת הבכורה שלו ב-17 ביוני כשעלה כמחליף בדקה ה-66 בהפסד נבחרתו 0–4 ל.

==תארים==
===קבוצתיים===
; קאשימה אנטלרס
* הסופר קאפ היפני: 2017
* ליגת האלופות האסיאתית: 2018

===אישיים===
* רוקי השנה של ליגת העל היפנית לנוער: 2018

==קישורים חיצוניים==

==הערות שוליים==

קטגוריה:כדורגלנים יפנים
קטגוריה:חלוצי כדורגל יפנים
קטגוריה:טוקיו: כדורגלנים
קטגוריה:כדורגלני קאשימה אנטלרס
קטגוריה:כדורגלני ברצלונה אתלטיק
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:יפנים שנולדו ב-1999
מקלט (שיר)

מקלט הוא סינגל שהוקלט על ידי הזמר-יוצר הישראלי אליעד נחום, מתוך האלבום, סימן. השיר יצא לאור ב-8 במאי 2014, על ידי חברת התקליטים NMC, כסינגל השני מתוך האלבום.

השיר הגיע למקום ה-5 במצעד ה-TV של מדיה פורסט.<ref></ref>

== רקע וכתיבה ==
השיר נכתב על ידי נחום, ביחד עם הראפר רון נשר, הולחן על ידי נחום, והופק על ידי נחום ביחד עם המפיק נועם עקרבי, בדומה לשאר שירי האלבום. השיר מכיל בתוכו את סגנון הרית'ם אנד בלוז, המאפיין שירים נוספים מתוך האלבום בו הוא נכלל.

== וידאו קליפ ==
הווידאו קליפ הנלווה שצולם לשיר פורסם בערוץ היוטיוב של נחום ב-8 במאי 2014, בסמוך לצאת הסינגל. נכון ליולי 2020, מונה הצפיות של הקליפ עומד על כ-4 מיליון.

== ביקורת ==
יוסי חרסונסקי העניק לשיר ביקורת מעורבת: "אילו הייתי מקבל טקסט כזה לבחינה, הייתי ממליץ לכותב לחפש פח לפני שהוא שופך את הלב על הדף. זה טקסט ברמה של מישהו שנדרש להצהיר 'לא יודע לכתוב'. השיר נכתב על ידי אליעד נחום ורון נשר, אבל מתברר שהשניים גרועים מהאחד. אם מילים אמורות להיות גבב סתמי של מילים מתיפייפות – זה השיר הזה. לא מלחמה, לא מקלט ולא פרפרים, לא אסיר נמלט ולא אזיקים ולא אגדה. קשקוש. חבל כי אליעד נשמע מסלסל בעל נשמה, אבל הקול הזחוח וקלילות המנגינה בעיבוד לקצב דרבוקה אינם יכולים לשמש כסות לערימת המילים והמשפטים, שאינה מצליחה לייצר משהו אמין. אני שומע שאליעד זוכה ל'אלפי צפיות'. אבל לפני מראה העיניים יש משמע אוזניים, והוא אינו מבשר על הולדת יוצר אותנטי, אלא על משרבט, שצריך לוותר על כתיבת טקסטים לפני שהוא ניגש למוזיקה".<ref></ref>

== מיקומי שיא ==

== קישורים חיצוניים ==

* [https://www.youtube.com/watch?v=cR1U4Lr6eVw לקליפ הרשמי] באתר יוטיוב
* [https://www.nli.org.il/he/items/NNL_MUSIC_AL990050564020205171/NLI לדף השיר] באתר הספרייה הלאומית

== הערות שוליים ==

קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי רון נשר
קטגוריה:שירים שנכתבו על ידי אליעד נחום
קטגוריה:סינגלים בהוצאת NMC יונייטד אנטרטיינמנט
יחסי אינדונזיה–מונקו

יחסי אינדונזיה–מונקו הם היחסים הדיפלומטיים הרשמיים שבין רפובליקת אינדונזיה לבין נסיכות מונקו.

== סקירה כללית ==
הסחר הכולל בין שתי המדינות הגיע בשנת 2016 ל-867 אלף דולר אמריקאי ובאותה השנה ביקרו במונקו 336 אלף תיירים אינדונזיים.

אלבר השני, נסיך מונקו, ביקר שלוש פעמים באינדונזיה: ב-1997, 2007 ו-2018. בביקורו מהביקורים שלו הוא בא לאזורים מוכי הרס מהצונמי הגדול שהיה באזור בשנת 2004 והציע עזרה לאזרחים. בביקורו השלישי השתתף הנסיך בוועידה בנושא האוקיינוסים שהתקיימה באינדונזיה. באוגוסט 2017 הוקמה קונסוליית כבוד במונקו.

ב-2017 ביקר סגן שר החוץ האינדונזי במונקו ונפגש עם עמיתו המונגאסקי סרז' טל. הצדדים סיכמו על שיתוף פעולה בנושא השמירה על איכות הסביבה.

== נציגויות דיפלומטיות ==
* אינדונזיה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. אינדונזיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
* מונקו אינה מיוצגת באינדונזיה בדרג השגרירות. מונקו מיוצגת באינדונזיה בדרג הקונסולרי באמצעות קונסוליה רשמית שהיא מחזיקה בג'קרטה, בירת המדינה.

== קישורים חיצוניים ==
* [https://ex.kemlu.go.id/paris/en/Pages/RI-Monaco.aspx אתר שגרירות אינדונזיה בפריז, צרפת]

== הערות שוליים ==
בית הכנסת קהל ימבול (איסטנבול)

בית הכנסת קהל ימבול (בטורקית: Yanbol Sinagogu, מכונה גם "בית הכנסת הבולגרי") הוא בית כנסת אשר פועל בשכונת באלאט בעיר איסטנבול מהמחצית השנייה של המאה ה-15. בית הכנסת הוקם על ידי יהודים רומניוטים שהועברו מימבול שבבולגריה לאיסטנבול במסגרת טרנספר אוכלוסיות שביצע מהמט השני, סולטאן האימפריה העות'מאנית ברחבי הבלקן לאחר שהכריע את האימפריה הביזנטית. במהלך המאה ה-18 נהרס המבנה הקדום, ועל יסודותיו הוקם בית כנסת חדש על ידי הקהילה הספרדית שהתיישבה בעיר ולתוכה נטמעה הקהילה הרומניוטית.

==היסטוריה==

קהילה יהודית רומניוטית התקיימה בעיר ימבול שבבולגריה עוד בטרם הכיבוש העות'מאני של הממלכה הבולגרית השנייה במחצית השנייה של המאה ה-14. מועד הקמת הקהילה אינו ברור ונתון למספר השערות מחקר. ב-1453 כבש מהמט השני, סולטאן האימפריה העות'מאנית את קונסטנטינופול והכריע את האימפריה הביזנטית. לאחר הכיבוש ביצע מהמט השני טרנספר מואץ של אוכלוסיות מאזור הבלקנים לאזור קונסטנטינופול ואסיה הקטנה, ובמקביל יושבו ברחבי בולגריה אלפי מוסלמים ממוצא טורקי, חלק ניכר מהם טטרים. קיים תיעוד, שלפיו בולגרים ויהודים היו עובדי כפייה עבור העות'מאנים (בטורקית עות'מאנית: סוּרְגוּן, "הגוֹלִים") ועסקו בין היתר בשיקום קונסטנטינופול לאחר כיבושה. כך הגיעו יהודים מימבול לקונסטנטינופול והקימו את בית הכנסת שנשא את שם העיר ממנה הוגלו.

==המבנה==
בית הכנסת הרומניוטי נבנה במחצית השנייה של המאה ה-15. במהלך המאה ה-18 נהרס המבנה הקדום, ועל יסודותיו הוקם על ידי הקהילה הספרדית מבנה בית הכנסת הקיים. אולם התפילה נבנה מעץ. ב-1895 נערכו עבודות שיפוץ נרחבות במבנה לאחר שרפה גדולה שפגעה קשות בשכונת באלאט. בית הכנסת הוא בן שתי קומות ובו מספר רב של חלונות וכן ויטראז'ים. התקרה הפנימית של בית הכנסת עשויה מעץ ומעוטרת בציורי שמן של נוף ופרחים. מן התקרה תלויות נברשות. כותרות עמודי התווך מגולפות ומעוטרות. דלתות ארון הקודש מעוטרות בעיטורים דמויי פנינים ושנהב. עזרת הנשים ממוקמת בחלקו הצפוני של בית הכנסת, נתמכת בעמודי עץ ומקושטת בחזיתה הפנימית בדר. הבימה ממוקמת במרכז אולם התפילה, ומסביבה המושבים. על הבימה והמדרגות המובילים אליה מותקנים שטיחים. נכון ל-2019, בית הכנסת "קהל ימבול" הוא אחד משני בתי הכנסת היחידים שנותרו בשכונת באלאט (השני הוא בית הכנסת קהל אוחריד). בית הכנסת נפתח רק באירועים מיוחדים.

==קישורים חיצוניים==

* [https://www.centropa.org/border-jumping/school/balat-yanbol-synagogue בית הכנסת קהל ימבול באיסטנבול] , באתר centropa.org ו
* [https://grandeflanerie.com/portfolio/jewishistanbul Jewish Sites of Istanbul], באתר grandeflanerie.com 
* [https://web.archive.org/web/20200219131544/http://cja.huji.ac.il/browser.php?mode=set&id=22828 בית הכנסת קהל ימבול], באתר המרכז לאמנות יהודית

==הערות שוליים==

קהל ימבול
קטגוריה:יהדות בולגריה
ימבול
קהל ימבול
Sick and Tired

Sick and Tired (בעברית: נמאס לי) הוא סינגל שהוקלט על ידי הזמרת-יוצרת האמריקאית אנסטייז'ה, מתוך אלבום האולפן השלישי שלה שנקרא על שמה, Anastacia. השיר יצא לאור ב-19 ביולי 2004, על ידי חברות התקליטים אפיק רקורדס ודיי-לייט רקורדס כסינגל השני מתוך האלבום.

השיר הגיע למקום הרביעי במצעד הסינגלים הבריטי.

== רקע וכתיבה ==
השיר נכתב על ידי אנסטייז'ה, דאלאס אוסטין וגלן בלרד והופק על ידי דאלאס ובלרד גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים בממלכה המאוחדת בלבד. בגרמניה, נמכר השיר בלמעלה מ-150,000 עותקים.

הווידאו קליפ המלא של השיר הועלה לראשונה ב-27 במרץ 2011, לערוץ היוטיוב של אנסטייז'ה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בריטניה (BPI)
|כסף
|200,000
|-
!גרמניה (BVMI)
|זהב
|150,000
|-
!נורווגיה (IFPI Norway)
|זהב
|5,000
|}

== קישורים חיצוניים ==

== הערות שוליים ==

קטגוריה:שירי אנסטייז'ה
קטגוריה:שירים באנגלית
קטגוריה:שירים שנכתבו על ידי אנסטייז'ה
קטגוריה:שירים שנכתבו על ידי דאלאס אוסטין
קטגוריה:שירים שהופקו על ידי דאלאס אוסטין
קטגוריה:בלדות פופ
קטגוריה:סינגלים שהגיעו למקום הראשון בצ'כיה
קטגוריה:סינגלים בהוצאת אפיק רקורדס
ניקולא הקטן (סדרת טלוויזיה)

ניקולא הקטן (בצרפתית: Le Petit Nicolas) היא סדרת אנימציה ממוחשבת צרפתית לילדים מסוגת קומדיה שמבוססת על סדרת הספרים "ניקולא הקטן" שנכתבה על ידי רנה גוסיני ואוירה בידי ז'אן-ז'אק סמפה. הסדרה בוימה על ידי ארנו בורון והופקה על ידי חברות "M6 Studio" ו-"Method Animation". 

הסדרה שודרה לראשונה בצרפת בערוץ M6 החל מה-13 בספטמבר 2009 עד שנת 2012. בישראל הסדרה שודרה לראשונה בדיבוב לעברית בערוץ הילדים ולאחר מכן בערוץ לוגי החל משנת 2011 עד שנת 2013. לסדרה יש 2 עונות ו-104 פרקים באורך 13 דקות. שפת המקור של הסדרה היא צרפתית (הסדרה דובבה לשפות נוספות, ביניהן: עברית, פולנית וגרמנית).

== תקציר העלילה ==
הסדרה עוסקת בנער שובב בשם ניקולא. בכל פרק ניקולא עובר הרפתקאות חדשות ומצחיקות יחד עם חבריו לכיתה.

== הדמויות והמדבבים ==
במאי הדיבוב של הסדרה בעברית היה ליאור סול, ומפיקת הדיבוב הייתה ענבר שטגר עזרא.
{| class="wikitable"
|-
!שם דמות
!מדבב/ת בצרפתית
!מדבב/ת בעברית
|-
! colspan="3" | מדבבים ראשיים
|-
|ניקולא (Nicolas)
|ולנטין מופין / טום טרופייר
|עידו גביש
|-
|אלק (Alceste)
|רובין טרופייר / ג'רמי ברגויג
|רועי ניב
|-
|לואיזת (Louisette)
|קלרה דו אספיריטו
|עדן גמליאל
|-
|מתיו (Clotaire)
|סובאן דילאנו
|שיר כהן
|-
|ג'רמי (Joachim)
|סובאן דילאנו
|לורן סביר
|-
|אוד (Eudes)
|סלין רונטה
|יהונתן מגון
|-
|רופוס (Rufus)
|סלין רונטה
|לירז גורדון (2011) / שקד פרסי (2012-2013)
|-
|ג'פרי (Geoffroy)
|פילי קייטה
|ברק ברויטמן
|-
|מרי ג'יין (Marie-Edwige)
|פילי קייטה
|ליהי הורוביץ
|-
|קתברט (Agnan)
|ארווה ריי
|רותם שוקר
|-
|אמו של ניקולא (La maman de Nicolas)
|לורנס דורלנס
|הגר ריש
|-
|אביו של ניקולא (Le papa de Nicolas)
|ברונו מנייה
|סער בדישי
|-
|המורה (La maîtresse)
|מארי-אז'ני מארשאל
|חגית דסברג (2011) / גילה פוליצר (2012) / דורית טל שלו
|-
|ספאד המשגיח (Le Bouillon)
|חאווייר פאגנון
|רועי שגב
|-
|אבא של רופוס
|
|דור סרוגו
|-
|מר אסקרביל 
|
|יובל גרבש (2011) / יובל סגל (2012-2013)
|-
|מר בילינגס
|
|יובל גרבש (2011) / יובל סגל (2012-2013)
|-
|המנהל
|
|יובל גרבש (2011) / יובל סגל (2012-2013)
|-
|דמויות שונות
|
|דור סרוגו, יובל סגל, דורית טל שלו
|-
! colspan="3" |מדבבים אורחים
|-
|מורה מחליפה
|
|אורלי קטן
|-
|דמויות שונות
|
|אלי לולאי (2012-2013)
|-
|דמויות שונות
|
|אמנון וולף (2011)
|-
|דמויות שונות
|
|מייה קדוש (2011)
|}

== משחק וידאו ==
משחק וידאו בשם "Le Petit Nicolas: La Grande Course" (ניקולא הקטן: המירוץ הגדול) פותח על ידי Bulkypix והופץ בטלפונים החכמים ובטאבלטים של אנדרואיד ואפל בשנת 2013. המשחק כיום אינו זמין.

== ראו גם ==
* ניקולא הקטן

== קישורים חיצוניים ==
* 

* 

קטגוריה:סדרות הנפשה ממוחשבת
קטגוריה:סדרות טלוויזיה צרפתיות לילדים
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
קטגוריה:סדרות קומיות
קטגוריה:סדרות טלוויזיה המבוססות על ספרים
קטגוריה:סדרות הנפשה צרפתיות
קטגוריה:תוכניות טלוויזיה שעלו לשידור בשנות ה-2000
אבאקן

בניין העירייה של אבאקן
אבאקן (ברוסית: Абака́н; בחקסית: Ағбан או Абахан) היא עיר הבירה של רפובליקת חקסיה שברוסיה, הממוקמת לצד מפגש הנהרות יניסיי ואבאקן. לפי מפקד אוכלוסין משנת 2010 חיו בעיר 165,214 תושבים, עלייה זניחה לעומת המפקד משנת 2002 לפיו חיו בעיר 165,197 תושבים, ועלייה ניכרת יותר לעומת המפקד משנת 1989 לפיו חיו בעיר 154,092 תושבים.

==היסטוריה==
אוסטרוג אבאקנסקי, או בשמו הנוסף אבאקנסק (Абаканск), הוקם בקרבת נהר אבאקן בשנת 1675. בשנות השמונים של המאה ה-18 הכפר אוסט-אבאקנסקוי הוקם בקרבת האוסטרוג. היישוב זכה למעמד של עיר וקיבל את שמו ב-30 באפריל 1931.

===גולים מסין===
בשנת 1940, פועלי בניין רוסים מצאו הריסות עתיקות כאשר באו לבנות כביש מהיר שיחבר בין אבאקן לעיר אסקיז. ארכאולוגים סובייטים חפרו באתר בין השנים 1941–1945 והגיעו למסקנה כי הם גילו מבנה ייחודי ביותר לאזור: גודלו 1,500 מטרים רבועים, סגנונו סיני-עתיק, כפי הנראה מדובר בארמון מתקופת שושלת האן. זהותם של המתגוררים במבנה מפואר זה הרחק מגבולות שושלת האן נותרה תעלומה עד לעצם היום הזה. הארכאולוגית הרוסיה ל.א יבטיוחובה ציינה שלדעתה המבנה היה של לי לינג, גנרל סיני שנוצח על ידי שבטי השיונגנו בשנת 99 לפני הספירה וערק לטובת כוחותיהם. זוהי הסברה המעודפת על רוב החוקרים, אולם הועלו השערות אחרות, למשל שלו פאנג שהיה מועמד לכתר מתקופת גואנג וו-די גר במבנה.

===גולים מליטא===
בסוף המאה ה-18 ובתחילת המאה ה-19, ליטאים שמרדו בשלטון הרוסי הוגלו לאבאקן בשנים 1794, 1830–1831 ובשנת 1863. בקרבת העיר הוקמו מחנות בהם שוכנו האסירים הפוליטיים הליטאים והם שועבדו במכרות פחם. לאחר מותו של סטלין, כל הגולים ממחנות הענישה נהיו לתושבי העיר.

==כלכלה==
בעיר קיים נמל בלב נהר אבאקן, מפעלי תעשייה, האוניברסיטה הממלכתית החקסית על שם קטנוב ושלושה תיאטרונים. כמו כן, בעיר ישנם מפעלים להנעלה, ייצור מזון וייצור מתכת.

===תחבורה===
אבאקן (יחד עם העיר טאישט) הייתה ציון דרך חשוב במסילת הרכבת אבאקן-טאישט. כיום מדובר בצומת מסילות רכבת מרכזי. את העיר משרת נמל התעופה של אבאקן.

==צבא==
יחידה 100 של חיל הצנחנים הרוסי הייתה מוצבת באופן קבע בעיר עד לשנת 1996.

==ספורט==
בנדי, הוקי קרח רוסי, הוא אחד מענפי הספורט האהודים ביותר בעיר. תחרויות הגביע הלאומי בבנדי נערכו בעיר בשנים 1988 ובשנת 2012.

==גאוגרפיה==
===אקלים===
באבאקן מזג-האוויר מקוטלג מאקלים יבשתי מדרגה Dwb ועד אקלים צחיח למחצה קר. ישנם הבדלי טמפרטורות גדולים בין העונות, תופעה טיפוסית לאזור סיביר. כמות המשקעים גדולה יותר בקיץ לעומת בחורף.

==קישורים חיצוניים==

* 
* 

קטגוריה:רוסיה: ערים
קטגוריה:רפובליקות של רוסיה: ערי בירה
קטגוריה:יישובים שהוקמו ב-1931
Unapologetic Bitch

Unapologetic Bitch (בעברית: כלבה אגואיסטית) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-20 בדצמבר 2014, על ידי חברת התקליטים אינטרסקופ רקורדס.

השיר הגיע למקום ה-18 במצעד שבהונגריה, וה-28 במצעד שבשוודיה.

== רקע וכתיבה ==
השיר נכתב על ידי מדונה, דיפלו, מוזלה, טובי גד, שלקו גרסיה ובריאן אורלאנה והופק על ידי מדונה, שלקו גרסיה, טין-וולף, בי וי, דיפלו ואריאל ראצ'שייד. השיר הוא שיר בסגנון הרגאיי, המשלב בתוכו גם את סגנון הפופ.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

== הצלחה ==
למרות שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, שוודיה, וארצות הברית בין שנת 2014 לשנת 2015. האודיו של השיר אשר הועלה ליוטיוב ב-18 בפברואר 2015, זכה להצלחה נאה גם כן, כאשר צבר למעלה מ-2.5 מיליון צפיות.

עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-14 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שהופקו על ידי דיפלו
קטגוריה:שירים שהופקו על ידי מדונה
קטגוריה:שירי רגאיי
שדה וקטורי סולנואידי

דוגמה לשדה וקטורי סולנואידי, <math>\mathbf{v}(x, y) = (y, -x)</math>
באנליזה וקטורית, שדה וקטורי סולנואידי (לעיתים נקרא גם שדה וקטורי אי-דחיס, בהקשר למכניקת הזורמים) הוא שדה וקטורי v עם דיברגנץ אפס בכל הנקודות במרחב:
:<math> \nabla \cdot \mathbf{v} = 0.\, </math>

באופן אינטואיטיבי ניתן לומר שקווי השדה של שדה סולנואידי אינם "מתכנסים" לאף נקודה, כלומר שאין להם מקורות או בולענים (sink).

== תכונות ==
המשפט היסודי של האנליזה הווקטורית קובע שכל שדה וקטורי ניתן לבטא כסכום של שדה אי-רוטציוני ושדה סולנואידי. התנאי של דיברגנץ אפס מתקיים רק כאשר לפוטנציאל המתאים לשדה וקטורי v יש מרכיב של פוטנציאל וקטורי בלבד, זאת כיוון שמההגדרה של הפוטנציאל הווקטורי A:

:<math>\mathbf{v} = \nabla \times \mathbf{A}</math>

נובעת אוטומטית הזהות הווקטורית:

:<math>\nabla \cdot \mathbf{v} = \nabla \cdot (\nabla \times \mathbf{A}) = 0.</math>

הטענה ההפוכה גם תקפה: בעבור כל שדה סולנואידי v קיים פוטנציאל וקטורי A כך ש-<math>\mathbf{v} = \nabla \times \mathbf{A}</math> (ראו גם פירוק הלמהולץ ).

משפט הדיברגנץ מספק הגדרה אינטגרלית שקולה לשדה סולנואידי; לכל משטח סגור, השטף הכולל של שדה וקטורי סולנואידי v דרך המשטח חייב להיות אפס:

:<math>\iint\limits_{S}\!\!\!\!\!\!\!\!\!\!\!\!\!\!\!\!\;\;\;\subset\!\supset
\mathbf{v}\cdot d\mathbf{S} = 0</math>

כאשר dS הוא הווקטור הנורמלי לאלמנט השטח.

== דוגמאות ==
* השדה המגנטי B (ראו גם משוואות מקסוול),
* שדה המהירות של זורם אי-דחיס,
* שדה הערבוליות,
* שדה חשמלי באזורים נייטרליים (<math>\rho_e = 0</math>); זוהי דוגמה מנוונת כאשר עוסקים בשדות מגנטיים לא משתנים בזמן,
* הפוטנציאל הווקטורי המגנטי A בכיול קולון.

== ראו גם ==
* פונקציית הזרם של סטוקס
* שדה וקטורי משמר

==קישורים חיצוניים==
* 

קטגוריה:אנליזה וקטורית
One More Chance

"One More Chance" (בעברית: "עוֹד הִזְדַּמְּנוּת אַחַת") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל השלישי מהאלבום ב-7 במרץ 1996, על ידי חברות התקליטים האחים וורנר ומאבריק רקורדס.

השיר הגיע למקום ה-11 במצעד הסינגלים הבריטי.

== רקע וכתיבה ==
השיר נכתב והופק על ידי מדונה ודייוויד פוסטר. השיר הוא מעין בלדת פופ אקוסטית שקטה, המספרת בתוכה סיפור על כך שמדונה מבקשת ממישהו "שייתן לה ניסיון אחד נוסף".<ref></ref> בנוסף לכך, הוקלט השיר כבר בספטמבר 1995, כמה חודשים לפני צאתו של אלבום האוסף.

עם השיר לא הופיעה מדונה באף סיבוב הופעות במהלך הקריירה שלה.

== ביקורות ==
קן טאקר מאנטרטיינמנט ויקלי כתב כי "השיר מוסיף תחושה של פיתוי באלבום".<ref></ref> טימותי ווייט ממגזין הבילבורד כינה את השיר כ"סרנדה מרירה".<ref></ref> ג'יי. די. קונסידיין מ-The Baltimore Sun כינה את השיר כ-"הפתעה הגדולה ביותר של האלבום".<ref></ref>

לואי וירטל מאיידולטור כתב, "אף שיר אחר של מדונה לא נשמע כמוהו והוא ממשיך כאמירה מלנכולית נגד יצירות גדולות יותר כמו "You'll See" ו-"I'll Remember" שיצאו לפניו".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1996
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דייוויד פוסטר
קטגוריה:שירים שנכתבו על ידי מדונה
קטגוריה:שירים שהופקו על ידי דייוויד פוסטר
קטגוריה:שירים שהופקו על ידי מדונה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
עונת 2018/2019 בליגה א'

עונת 2018/2019 בליגה א היא העונה העשירית של ליגה א' כליגה השלישית בחשיבותה בכדורגל בישראל. הליגה החלה ב-14 בספטמבר 2018 והסתיימה ב-25 באפריל 2019 בשני המחוזות.

הליגה כללה 16 קבוצות במחוז דרום ו-16 קבוצות במחוז צפון. העונה הסתיימה בעלייה של מועדון ספורט כפר קאסם מדרום והפועל אום אל-פחם מצפון, ובירידה של הפועל מחנה יהודה ובית"ר כפר סבא מדרום ושל הפועל ירושלים, הפועל שפרעם ועירוני נשר (דרך משחקי המבחן) מהמחוז הצפוני.

מלך השערים של מחוז דרום היה יוסי אסייג ממועדון ספורט כפר קאסם אשר כבש 29 שערים, ומקבילו במחוז צפון היה אוהד קדוסי שכבש 27 שערים במדי הפועל בקה אל גרבייה.

== טבלת מחוז דרום ==
{| class="wikitable"
|+
!מיקום
!קבוצה
!משחקים
!נצ'
!תיקו
!הפ'
!שע'
!הפרש
!נק'
!הערות
|- bgcolor="ccffcc"
|1
|מועדון ספורט כפר קאסם
|30
|23
|3
|4
|17-62
|45
|72
|עלו ליגה
|- bgcolor=#ccccff
|2
|הכח עמידר רמת גן
|30
|22
|4
|4
|18-48
|30
|70
|משחקי מבחן
|- bgcolor=#ccccff
|3
|מכבי שעריים
|30
|14
|10
|6
|21-36
|15
|52
|משחקי מבחן
|- bgcolor=#ccccff
|4
|אדומים אשדוד
|30
|14
|8
|8
|39-52
|13
|50
|משחקי מבחן
|- bgcolor=#ccccff
|5
|מכבי הרצליה
|30
|12
|10
|8
|25-38
|13
|46
|משחקי מבחן
|-
|6
|מכבי יפו
|30
|12
|10
|8
|28-37
|9
|46
|-
|7
|מכבי יבנה
|30
|12
|8
|10
|35-41
|6
|44
|-
|8
|מועדון כדורגל "ירמיהו" חולון
|30
|11
|9
|10
|24-29
|5
|42
|-
|9
|שמשון כפר קאסם
|30
|12
|6
|12
|43-44
|1
|42
|-
|10
|בית"ר נורדיה ירושלים
|30
|11
|7
|12
|40-35
| -5
|40
|-
|11
|הפועל אזור
|30
|8
|8
|14
|42-34
| -8
|32
|-
|12
|הפועל כפר שלם
|30
|6
|14
|10
|48-31
| -17
|32
|-
|13
|עירוני קריית גת
|30
|8
|7
|15
|34-23
| -11
|31
|- bgcolor=#ccccff
|14
|הפועל בקעת הירדן
|30
|5
|9
|16
|52-25
| -27
|24
|משחקי מבחן
|- bgcolor=#ffcccc
|15
|הפועל מחנה יהודה
|30
|4
|7
|19
|59-24
| -35
|19
|ירדו ליגה
|- bgcolor=#ffcccc
|16
|בית"ר כפר סבא
|30
|2
|8
|20
|57-23
| -34
|14
|ירדו ליגה
|}

== טבלת מחוז צפון ==
{| class="wikitable"
|+
!מיקום
!קבוצה
!משחקים
!נצ'
!תיקו
!הפ'
!שע'
!הפרש
!נק'
!הערות
|- bgcolor="ccffcc"
|1
|הפועל אום אל פחם
|28
|19
|6
|3
|19-55
|36
|61
|עלו ליגה
|- bgcolor=#ccccff
|2
|הפועל באקה
|28
|14
|6
|8
|31-52
|21
|48
|משחקי מבחן
|- bgcolor=#ccccff
|3
|הפועל הרצליה
|28
|13
|7
|8
|34-40
|6
|46
|משחקי מבחן
|- bgcolor=#ccccff
|4
|הפועל כאוכב
|28
|12
|7
|9
|41-40
| -1
|43
|משחקי מבחן
|- bgcolor=#ccccff
|5
|מועדון ספורט טירה
|28
|10
|9
|9
|32-41
|9
|39
|משחקי מבחן
|-
|6
|הפועל בני זלפה
|28
|9
|10
|9
|33-32
| -1
|37
|-
|7
|הפועל כפר כנא
|28
|11
|4
|13
|52-41
| -10
|37
|-
|8
|הפועל "רובי שפירא" חיפה
|28
|11
|3
|14
|28-39
|11
|36
|-
|9
|מכבי קריית אתא
|28
|7
|13
|8
|28-28
|0
|34
|-
|10
|הפועל אסי גלבוע
|28
|10
|4
|14
|43-35
| -8
|34
|-
|11
|הפועל מגדל העמק
|28
|9
|7
|12
|38-28
| -10
|34
|-
|12
|עירוני טבריה
|28
|9
|7
|12
|42-29
| -13
|34
|-
|13
|מכבי צור שלום
|28
|9
|6
|13
|31-26
| -5
|33
|- bgcolor=#ccccff
|14
|עירוני נשר
|28
|10
|3
|15
|44-31
| -13
|33
|משחקי מבחן
|- bgcolor=#ffcccc
|15
|הפועל ירושלים
|28
|9
|4
|15
|50-28
| -22
|28
|ירדו ליגה
|- bgcolor=#ffcccc
|16
|הפועל שפרעם
|0
|0
|0
|0
|0
|0
|
|הופסקה פעילות
|}

קטגוריה:עונות בליגות כדורגל בישראל
יחסי אלבניה–מונקו

יחסי אלבניה–מונקו הם היחסים הדיפלומטיים הרשמיים שבין רפובליקת אלבניה לבין נסיכות מונקו.

== סקירה כללית ==
היחסים שבין אלבניה למונקו מתמקדים בעיקר במישור הכלכלי ולא במישור המדיני. שתי המדינות פועלות רבות למען השמירה על איכות הסביבה וחתומות על הסכם פריז שנחתם בנובמבר בשנת 2015.

באוקטובר 2018 הגיעה משלחת מונגאסקית לאלבניה. ב-9 באפריל 2019 הגיע ראש ממשלת אלבניה אדי רמה לביקור רשמי במונקו. שתי המדינות הסכימו על פרויקט משותף במגזר הכלכלי בו תעזור מונקו לאלבניה במימון מרינת יוקרה במערב אלבניה, לחופי הים האדריאטי.

נשיא אלבניה הוזמן לביקור רשמי במונקו בחודש אוקטובר 2019.

== נציגויות דיפלומטיות ==
* מונקו אינה מיוצגת באלבניה, הן בדרג השגרירות והן בדרג הקונסולרי.
* אלבניה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת הסמוכה. אלבניה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.

== קישורים חיצוניים ==

* [https://lagazettedemonaco.com/en/les-relations-monaco-albanie-se-renforcent/ Monaco-Albania relations strengthen], עיתון מונקו, 11 באפריל 2019

== הערות שוליים ==
טרמפ על מטאטא (סרט)

טרמפ על מטאטא (באנגלית: Room on the Broom) הוא סרט טלוויזיה בריטי-גרמני באנימציית סטופ מושן לילדים מסוגת פנטזיה והרפתקאות, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט בוים על ידי מקס לאנג ויאן לאכאוור, והופק על ידי Orange Eyes Limited, Magic Light Pictures ו-Studio Soi. 

הסרט שודר לראשונה בבריטניה בערוץ BBC One ב-25 בדצמבר 2012, ולאחר מכן שודר בארצות הברית בערוץ Universal Kids ב-30 באוקטובר 2013 כחלק מספיישל לכבוד ליל כל הקדושים. בישראל הסרט שודר לראשונה בדיבוב לעברית בערוץ לוגי בשנת 2013. אורך הסרט הוא כ-27 דקות, ושפות המקור שלו הן אנגלית וגרמנית (הסרט דובב לשפות נוספות, ביניהן עברית וצרפתית).

בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר.

== תקציר העלילה ==

הסרט מספר את עלילת הספר "טרמפ על מטאטא" שכתבה ג'וליה דונלדסון ואייר אקסל שפלר. הסרט עוסק במכשפה וחתול היוצאים לטיול על המטאטא שלהם. במהלך הטיול רוח חזקה העיפה את הכובע של המכשפה, את הסרט משערה ואת שרביט הקסמים שלה. את כל הדברים האלה מצאו חיות שהחזירו את הפריטים למכשפה והצטרפו לטיול על המטאטא, דבר הגורם לתקלה איומה.

== דמויות ומדבבים ==
במאי הדיבוב של הסרט בעברית היה ליאור סול, ומפיקת הדיבוב הייתה ענבר שטגר עזרא.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|מספר
|סיימון פג
|יואב יפת
|-
|מכשפה
|ג'יליאן אנדרסון
|דורית טל שלו
|-
|חתול
|רוב בריידון
|נשאר הדיבוב המקורי
|-
|כלבלב
|מרטין קלונס
|סער בדישי
|-
|ציפור
|סאלי הוקינס
| rowspan="2" |מונה מור
|-
|צפרדע
|דייוויד ואליאמס
|-
|דרקון
|טימותי ספול
|יורם יוספסברג
|}

== ראו גם ==
* טרמפ על מטאטא
* ג'וליה דונלדסון

== קישורים חיצוניים ==
* 

* 

== הערות שוליים ==

קטגוריה:סרטי 2012
קטגוריה:סרטים באנגלית
קטגוריה:סרטים בגרמנית
קטגוריה:סרטי טלוויזיה בריטיים
קטגוריה:סרטי אנימציה בסטופ-מושן
קטגוריה:סרטי ילדים
קטגוריה:סרטי פנטזיה
קטגוריה:סרטי הרפתקאות
קטגוריה:סרטים בריטיים מבוססי ספרים
קטגוריה:סרטים גרמניים מבוססי ספרים
קטגוריה:סרטים קצרים מונפשים
גביע הליגות הנמוכות

גביע הליגות הנמוכות או הגביע המחוזי הוא גביע אשר מוענק בסיבוב ד' של גביע המדינה בכדורגל למנצחת של אותו מחוז. שיטת הענקת הגביע המחוזי החלה מעונת 1984/1985 ומטרתה היא להקל על הקבוצות בליגות הנמוכות בנסיעות ארוכות כדי שכל קבוצה תשחק במחוז שלה, לפחות בשלבים המוקדמים של הגביע. 

בסך הכל מוענקים 12 גביעים. ארבעה גביעים למנצחות של כל מחוז בליגה ב' ושמונה גביעים למנצחות של כל מחוז בליגה ג'. הגביע מוענק על ידי נציג מטעם ההתאחדות לכדורגל מיד בתום משחק הגמר.

במשחקי הגמר של ליגות ב', גם המנצחת וגם הפיינליסטית ממשיכות לסיבוב ו' של גביע המדינה. במשחקי הגמר של ליגות ג', רק המנצחת ממשיכה לסיבוב ו' של גביע המדינה.

==הערות שוליים==

קטגוריה:תחרויות כדורגל בישראל
גביע הליגות הנמוכות
נולדתי בירושלים ואני עדיין חי

נולדתי בירושלים ואני עדיין חי (באנגלית: Born in Jerusalem and Still Alive) הוא סרט קומדיה רומנטית שחורה ישראלי משנת 2019 שבוים על ידי יוסי עטיה ודוד אופק. עטיה גם כתב את התסריט ומשחק בתפקיד הראשי. הסרט הוקרן בבכורה ארצית בפסטיבל הקולנוע ירושלים במסגרת התחרות לקולנוע ישראלי עלילתי בו זכה בפרס לסרט הביכורים הטוב ביותר.

==עלילה==
רונן מטלון (יוסי עטיה) שנולד וגדל בירושלים, מתחיל להעביר סיור בעקבות פיגועים מפורסמים ברחוב יפו. במהלך אחד הסיורים הוא פוגש את אסיה מולאן (ליהי קורנובסקי) ירושלמית לשעבר תאבת חיים שגרה בברצלונה. השניים מתאהבים ורונן נקרע בין כוחות החיים והמוות שסובבים אותו.

==משחק ודמויות==

{| class="wikitable sortable" style="font-size:90%; line-height:1.2"
! שם
! דמות
|-
| יוסי עטיה || רונן מטלון
|-
| ליהי קורנובסקי || אסיה מולאן
|-
| איתמר רוט || סיימון האריס
|-
| טאישי טנאקה || שוחאי
|-
| אליק שמעונוב || אבא רונן
|-
| אנה סגן כהן || תמרה קראוס
|-
|}

==פרסים ומועמדויות==

{| class="wikitable sortable" style="font-size:90%; line-height:1.2"
!שנה
!ארגון
!קטגוריה
!פרס
!מועמד/ים
!תוצאה
!סימוכין
|-
| rowspan="2" |2018
| rowspan="2" |סם שפיגל
| rowspan="2" |החממה הבינלאומית לקולנוע
|Work in Progress
| rowspan="2" |דוד אופק, יוסי עטיה
|
| rowspan="2" align="center" |
|-
|פרס חברת ההפצה ARP Sélection
|
|-
| rowspan="8" |2019
|-
| rowspan="6" |פסטיבל הקולנוע ירושלים
| rowspan="6" |קולנוע ישראלי עלילתי
|סרט הביכורים הטוב ביותר
|נולדתי בירושלים ואני עדיין חי
|
| rowspan="6" align="center" |
|-
|התסריט הטוב ביותר
|יוסי עטיה
|
|-
|השחקן הטוב ביותר
|יוסי עטיה
|
|-
|חביב הקהל
|נולדתי בירושלים ואני עדיין חי
|
|-
|}

==הנגשה==
"נולדתי בירושלים ואני עדיין חי" הוא הסרט הראשון שהונגש לעיוורים וכבדי ראיה בתולדות פסטיבל ירושלים; הקרנת הבכורה הונגשה על ידי ארז טודרס.

==הפקה==
בשנת 2012 יצר עטיה סיור פרפורמטיבי בשם "מטראומה לפנטזיה", במסגרת "פסטיבל מתחת להר" בירושלים. הסיור נערך ברחוב יפו והתחקה אחרי פיגועי ההתאבדות שהתרחשו באזור בין השנים 2005–2010. הסיור תועד בסרטון קצר שזכה בתחרות הפיצ'ינג בפסטיבל הקולנוע ירושלים 2015; הוא שימש בסיס לסרט קצר בן שמונה דקות בעל אותו שם שעטיה כתב וביים בשנת 2015.

הסרט צולם בסגנון תיעודי בהשתתפות תיירים אמיתיים. הוא הופק על ידי איתן מנצורי, יהונתן דובק, רוני לוי וחברת ספירו סרטים; ויצא בתמיכת קרן הקולנוע הישראלי, משרד התרבות והספורט, מועצת הפיס לתרבות ולאמנות, סם שפיגל ו-ARP.

==קישורים חיצוניים==

* 

;ביקורות
* 
* 
* 
* 

==הערות שוליים==

קטגוריה:סרטי 2019
קטגוריה:סרטים בעברית
קטגוריה:סרטי קומדיה רומנטית ישראליים
קטגוריה:סרטי סאטירה ישראליים
קטגוריה:ירושלים בקולנוע
אווה נובודומסקי

אווה נובודומסקי (בהונגרית: Novodomszky Éva; נולדה ב-19 בינואר 1974) היא מנחת טלוויזיה הונגרייה.

==ביוגרפיה==
נובודומסקי נולדה בעיירה סרווש במחוז בקש.

היא למדה בבית ספר להכשרת מורים בקצ'קמט ובבית ספר לעיתונאות "Komlósi Oktatási Stúdió".

לאחר מכן החלה לעבוד ככתבת חדשות הנוער של "Magyar Televízió", רשת הטלוויזיה הציבורית של הונגריה.

ב-2007 החלה להגיש את תוצאות הניקוד של הונגריה באירוויזיון.

ב-2007 הנחתה את תחרות "מיס עולם הונגריה" בה הזוכה נשלחת לייצג את הונגריה במיס עולם.

ב-2008 הנחתה את התחרות לבחירת נציג הונגריה לאירוויזיון.

ב-2008 הופיעה בסרט הקולנוע "Mázli".

היא הנחתה תקופה מסוימת את התוכנית "Főtér" בה מדי פרק מוצגים אזורים או יישובים ברחבי הונגריה וכמו כן אטרקציות תיירותיות בהם.

ב-2011 ו-2012 הופיעה בשעשועון הטלוויזיה "Magyarország, szeretlek!".

ב-2004 נישאה לאיטלקי סאלבו סגורי.

==קישורים חיצוניים==

<div class="mw-content-ltr">
* 
</div>

== הערות שוליים ==

קטגוריה:מנחות טלוויזיה הונגריות
קטגוריה:הונגריות שנולדו ב-1974
קטגוריה:הונגרים שנולדו ב-1974
הסוף המאושר

הסוף המאושר (באנגלית: The Happy Ending) הוא סרט קולנוע אמריקאי משנת 1969 בכתיבתו, הפקתו ובימויו של ריצ'רד ברוקס, עם ג'ין סימונס וג'ון פורסיית' בתפקידים הראשיים.

ג'ין סימונס הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.

מישל לגראן היה מועמד לפרס אוסקר לשיר המקורי הטוב ביותר על השיר "מה תעשה בשארית חייך" שזכה לביצועים של פרנק סינטרה, ברברה סטרייסנד, ביל אוונס, סטינג, דאסטי ספרינגפילד ועוד.
==תקציר העלילה==
מרי ספנסר (ג'ין סימונס) ובעלה פרד (ג'ון פורסיית') נשואים 16 שנים וגרים בדנוור, קולורדו. פרד הוא יועץ מס אמיד, מוקף בנשים ומרי היא עקרת בית משועממת וממורמרת שמוצאת מפלט בשתיית אלכוהול. היא לא דמיינה כך חיי נישואים לאחר שהייתה מושפעת מסרטי קולנוע על אהבה שנגמרת בסוף מאושר כמו בסרט קזבלנקה.

מצבה מידרדר, היא נעצרת בגלל נהיגה בשכרות וגם מבצעת ניסיון התאבדות. היא מתחילה לבזבז הון על קניות ופרד מבטל לה את כרטיס האשראי. בתה מארג' (קטי פילדס) מתרחקת ממנה ורק שתי נשים מנסות לעזור לה - אמה (תרזה רייט) והעוזרת הנאמנה אגנס (נאנט פברי).

פרד מתכנן מסיבה ליום השנה ה-16 לנישואיהם. מרי הולכת לסלון יופי ומקבלת החלטה לברוח מחייה האומללים. היא ממשכנת את שעונה היקר וקונה כרטיס לנסאו באיי הבהמה. במטוס היא פוגשת את פלו האריגן (שירלי ג'ונס) שלמדה אתה בקולג' והם לא נפגשו 16 שנה. בעוד שמרי נישאה, פלו בחרה לחיות חיים חופשיים ולהיות פילגש לגברים עשירים וכעת היא טסה לנסאו לפגוש את הגבר האחרון בחייה, סאם (לויד ברידג'ס). מרי מספרת לה כי ברחה מפרד ופלו אומרת כי תעזור ותדאג לה.

החופשה בנסאו משפיעה לטובה על מרי. בקזינו מבחין בה פרנקו (בובי דארין), נוכל מלוס אנג'לס שיודע "להתלבש" על נשים מבוגרות עשירות ולסחוט מהם כספים. הוא מתחיל לחזר בערמומיות אחרי מרי והיא נענית לו כמעט עד שהיא אומרת לו שבעלה אינו עשיר והוא מסתלק.

כאשר פלו מודיעה לה כי סאם מתגרש מאשתו ומתחתן אתה, מחליטה מרי לחזור. אמה מפצירה בה שתחזור לפרד אבל היא מעדיפה לגור לבד, למצוא עבודה וללמוד בקולג' בשיעורי לילה. פרד מבקש ממנה לחזור אבל היא מהססת.

==קישורים חיצוניים==

* [http://www.tcm.turner.com/tcmdb/title/77334/The-Happy-Ending/# הסוף המאושר], באתר TCM
* [https://www.youtube.com/watch?v=qsH7SLpzzLg מישל לגראן שר "מה תעשה בשארית חייך"], באתר יוטיוב

קטגוריה:סרטי 1969
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי יונייטד ארטיסטס